
		DEN NORSKE KIRKE

	Torsken menighetsråd







[bookmark: StartSkriv]Møtebok for Torsken menighetsråd

	Møtedato:
	17.10.2023

	Møtetid:
	kl. 18:00

	Møtested:
	Gryllefjord, Herredshuset (Møterom 2. etg)




Tilstede: 
Christel Eide, Leif Einar Thomassen, Solveig Flakstad, Janne Tove Nygård Bergvoll, Reidun Flakstad, Brith Kathe Sørensen, Stein Emil Iden.

Meldt forfall:
Jan-Ole Berntsen, Håvard Elnar Hansen.


Referat fra menighetsrådsmøtet 23.5.23
I Sak 010/23 Lysglobe i Torsken kirke, Flakstadvåg kirke og Gryllefjord kapell
vil man ha inn at prost Sigurd Skollevoll i møtet sa at det er mulig med plassering av lysglobe ved orgelet, om man tar bort benken som er nærmest orgelet, samt at Skollevoll ikke godkjente den lysglobe-modellen som det søktes godkjenning om.


Orienteringssaker
Hoveddøren til Torsken kirke
Det kom kritikk mot den nye hoveddøren til Torsken kirke. Åpningen er for smal og lav. Arbeidet og planleggingen virker amatørmessig utført. Det er uheldig at man først brukte penger på å sette inn en midlertidig dør.
Menighetsforvalter formidler denne tilbakemeldingen videre til kirkevergen.

Søknad fra Torsken kirkeforening på lesepult, puter og kulturkveld 2.8.23
Torsken kirkeforening sendte to søknader til menighetsrådet om lesepult, puter og kulturkveld i Torsken kirke. Søknadene ble behandlet i menighetsrådet 23.5.23, men kirkeforeningen har ikke fått svar på søknadene sine. Menighetsforvalter følger opp dette og sender dem svar.

Informasjon og Facebook
Randi Ropstad hadde ansvar for Facebook, og siden hun flyttet tidlig på sommeren i år, så har ingen hatt denne oppgaven. Det er ønskelig at noen ordner med dette.
Det settes opp plakater i menigheten med informasjon om gudstjenester. De som gjør dette, er avhengig av informasjon om gudstjenestene. Øyvind Ropstad formidlet denne informasjonen, og man vil gjerne ha en tilsvarende ordning med den nye presten.
Menighetsrådsleder tar kontakt med Rosmari Eide angående Facebook og Jan-Ole Berntsen angående formidling av informasjon om gudstjenester.


Saker

Sak 017/23	Støtte til Damenes Aften
	[bookmark: Fremstilling]Det har kommet inn en søknad på støtte til Damenes Aften i september 2023 i henholdsvis Gryllefjord og Grunnfarnes. Søknadsbeløpet er på 6000 kr.
Pr 1.1.2023 var det 22796 kr på fond øremerket Damenes aften. Det har blitt arrangert på kvelder i vår, der utgiftene har vært på 6311 kr og 6781 kr (til sammen 13092 kr). Dermed er det 9704 kr igjen på fond.




Forslag til vedtak:
	[bookmark: Forslag]Torsken menighetsråd støtter Damenes Aften med 3000 kr.




Møtebehandling:
	[bookmark: Møtebehandling]




Vedtak:
	[bookmark: Vedtak]Torsken menighetsråd støtter Damenes Aften med 3000 kr.




Sak 018/23	Gjennomføring av kirkevalget 2023
	Kirkevalget 2023 er gjennomført. 
I perioden 10. august til 6. september kunne man avgi forhåndsstemmer i Finnsnes kirke. I tillegg ble det avhold forhåndsstemming ifm. to gudstjenester i Torsken sokn i denne perioden.
Vi hadde to valgsteder på valgdagene 10. og 11. september. Begge steder ble valget rettmessig utført. Valgstyret møttes i Finnsnes kirke på kvelden 11. september og foretok opptelling samtidig med Berg og Tranøy sokn. Valgresultatene ble offentliggjort i Folkebladet og på hjemmesiden noen dager etterpå.
Det har ikke kommet innvendinger på valget i Torsken.




Forslag til vedtak:
	Kirkevalg 2023 tas til orientering.




Møtebehandling:
	Det var mye kaos på valgdagene. Forarbeidet var for dårlig. Det var svært uheldig at kommunen foretok endringer like før valget, og at kirkevalget ble henvist til Herredshuset i Gryllefjord mens kommune- og fylkesvalget var i biblioteket. Man antar at man mistet en del stemmer av den grunn. 
Til neste valg må stemmestyrer og tellekorps være på plass mye tidligere. De som gjennomfører valget, må få opplæring i god tid.
Administrasjonen i fellesrådet må ha på plass pc i forbindelse med opptelling, pluss bidra med assistanse til å bruke telleskjema.




Vedtak:
	Kirkevalg 2023 tas til orientering. Ved neste kirkevalg må planlegging, struktur og informasjon være klart i god tid før valgdagene.




Sak 019/23	Klipping sommer 2023
	Det ble sendt ut epost til menighetsrådsmedlemmer, prester og kirketjenere i de fire menighetene i Senja kirkelige fellesråd i august for å få tilbakemelding på klippingen sommer 2023. Tilbakemeldingene er at man er fornøyd med det arbeidet kommunen har lagt ned i sommer. Det vil bli skrevet en kort rapport som oversendes kommunen.




Forslag til vedtak:
	Ingen forslag.




Møtebehandling:
	Ingen klager på klippingen. Det var bedre enn i fjor. Flott jobb på Ballesvik kirkegård.




Vedtak:
	Klippingen i 2023 var bedre enn i 2022.




Sak 020/23	Økonomirapport pr 9.10.2023
	Regnskapet pr 9.10.23 viser totalt sett et merforbruk på 7728 kr. 
Ofringer til egen menighet er høyere enn budsjettert, mens ofringer til annen virksomhet er litt lavere.
Det er brukt mye mindre enn budsjettert på trosopplæring og konfirmanter så langt i år.
Merforbruket skyldes blant annet at det er gitt midler til Damenes Aften og Torsken kirkeforening. Tilskuddet fra bispedømmet til trosopplæring på 30.000 kr er ikke regnskapsført enda.




Forslag til vedtak:
	Regnskap pr 9.10.23 tas til orientering.




Møtebehandling:
	




Vedtak:
	Regnskap pr 9.10.23 tas til orientering.




Sak 021/23	Innkjøp av stativ og skjøteledning til Torsken kirke
	Det har blitt kjøpt inn forsterkeranlegg til Torsken kirke, og dermed er det bra lyd i kirken. Det er imidlertid behov for stativ til forsterkeren. I tillegg trengs det et par skjøteledninger.
Dette er utstyr som kan brukes til trosopplæring. Utgiftene til innkjøp kan derfor dekkes over dette budsjettet.




Forslag til vedtak:
	Det kjøpes inn stativ til forsterker og to skjøteledninger til Torsken kirke. Utgiftene dekkes over trosopplæringsbudsjettet.




Møtebehandling:
	




Vedtak:
	Det kjøpes inn stativ til forsterker og to skjøteledninger til Torsken kirke. Utgiftene dekkes over trosopplæringsbudsjettet.




Sak 022/23	Konstituering av nytt menighetsråd
	I «Kirkeordning for Den norske kirke – Lov av 2021» står det at menighetsrådet skal selv organisere seg; det vil si: 
· Velge leder – for ett år av gangen
· Velge nestleder – for ett år av gangen
Ettersom Torsken sokn er et av fire sokn i Senja kirkelig fellesråd, skal det også velges to representanter og to vara-representanter til fellesrådet. Disse velges for hele valgperioden på 4 år. Det er naturlig at leder og nestleder velges inn i fellesrådet.




Forslag til vedtak:
	Ingen forslag.




Møtebehandling:
	




Vedtak:
	Leif-Einar Thomassen er valgt til leder og Christel Eide til nestleder.
Leif-Einar Thomassen og Christel Eide er valgt som representanter i Senja kirkelige fellesråd, mens Solveig Flakstad er valgt til 1. vara og Reidun Flakstad til 2. vara.

